L- ewwel nett nifraħ lil Birżebbuġa Saint Peter ' s talli saru Champions tat- tielet diviżjoni għat- tielet darba fl- istorja tagħhom . Prosit u grazzi tmur mhux biss lil dawk li huma fil- kumitat preżenti imma wkoll dawk taz- żmien l- imgħoddija . Birżebbuġa għandha bżonn ta' aktar għajnuna l- aktar fil- qasam tat- tmexxija , amministrazzjoni u pariri biex inkunu nistgħu nkabbru dak li għandna u nifirxu ghaeruq aktar professjonali . Jien gahdni ma nistax nifhem perezempju kif f' Birżebbuġa għad lanqas għandna ground tal- futbol full - size . Kif jista' jkun li ħadd ma jwassal kelma . M' għandniex nies li jistgħu jaghtuna parir kif din il- ħolma tista' fl- aħħar titwettaq f' realta' ? Birżebbuġa għandha bżonn ta' aktar għajnuna u ta' nies li huma lesti li jaħdmu għal nies oħrajn fir- raħal tagħhom . Jien ninsab ottimist għax f' dawn l- aħħar snin Birżebbuġa ipproduċiet bosta żgħażagħ bravi u kapaċi . Fuq Moggi ma tantx hemm x' wieħed jista' jgħid . Ghalkemm teknikament fil- ġustizzja ordinarja m' hemmx kriterji biżżejjed biex dak li gara jissejjaħ att kriminali , ninsab fiċ- ċert li din id- darba Moggi u Giruado se jpattuha qares fit- tribunal tal- ġustizzja sportiva u allaħares le . Qabel dan l- iskandlu kbir ħafna nies kienu biss jassumu li l- Juventus għandha ħafna ħbieb . Illum tali suppozizzjonijiet saru konkreti u nistgħu ngħidu bil- miftuħ kollu li l- Juventus rebħu ħafna logħob u kompetizzjonijiet b' ingann sfaccat . Prova ta' dan kienet perezempju l- loghoba ta' bejn Udinese - Brescia tas- sena 2004 fejn ġraw bosta affarijiet strambi . Mur ghidilhom lin- nies ta' Udine u ta' Brescia li r- referee kien qiegħed jimxi ma' kopjun iddetat minn Moggi u Pairetto . Jien ninsab fiċ- ċert li dak li nkixef kienet biss il- ponta ta' iceberg . Qed jingħad imma li l- prokura ta' Napoli għamlet xi investigazzjonijiet separati minn dik ta' Turin u jista' jkun li saru xi intercetazzjonjiet oħra . Illejla għall- ħabta tad- disgħa nixghel it- televiżjoni ħalli nara x' se jgħid dak il- brikkun ta' Aldo Biscardi li . . . isimgħu ftit . . . imdaħħal fil- każ ukoll . Moggi kien jiddetta lil Biscardi liema moviola kellu jġib sabiex jiskaguna lil Juventus u jaħqar kemm jista' jkun clubs oħrajn bħal Milan u timijiet oħra żgħar . Pero ' fuq il- Milan ma ngħid xejn għax jista' jiġri li għada pitgħada dawn ukoll jinkxfulhom xi affarijiet . L- aħħar skudett li ħadu l- Milan ma kienx xi wieħed limpidu u ċar . Sa l- aħħar ġurnata stess kontra Roma , Shevshenko miss b' idejh il- ballun wara li Totti kien għadu kif ta free - kick minn barra l- kaxxa . U biex tara t- taħwid li hemm fl- Italja u biex tara kemm id- dinja tal- ballun saret maħmuġa jien għadni ma nistax nifhem kif il- president tal- Lega Calcio huwa wkoll uffiċċjal minn club ta' futbol . Kif qatt jista' jkun hemm kredibilita' f' dan l- ambjent ? Naqbel perfettament li d- dinja tal- futbol fl- Italja hija ' da rifondare subito ' .